ซื้อที่ตรวจครรภ์มาตรวจ4ครั้งก็ขึ้น2ขีดทั้ง4ครั้ง ไปฝากท้องแต่ยังคลำหาลูกไม่เจอ แล้วท้องก็อยูเท่าเดิมไม่โตขึ้นแบบนี้ท้องจริงหรือเปล่าค่ะ
สวัสดีค่ะ หากตรวจหาการตั้งครรภ์ได้อย่างถูกต้อง และได้อ่านผลหลังการทดสอบภายในไม่เกิน 5 นาที แล้วพบขึ้น 2 ขีด ก็แสดงว่ามีการตั้งครรภ์เกิดขึ้นค่ะ ซึ่งหากอายุครรภ์ยังไม่ถึง 12 สัปดาห์ ก็จะไม่สามาถคลำมดลูกได้จากทางหน้าท้อง และหน้าท้องก็จะยังไม่โตขึ้นค่ะ แต่เมื่อเลย 12 สัปดาห์ไปแล้ว จึงจะเริ่มคลำมดลูกได้ตรงบริเวณท้องน้อย และหน้าท้องก็จะเริ่มป่องออกมาให้เห็นค่ะสำหรับสาเหตุอื่นๆ ที่อาจทำให้ผลการตรวจพบขึ้น 2 ขีดได้ เช่น- มีโรคบางอย่างอยู่ เช่น เนื้องอกหรือมะเร็งรังไข่ ชนิดที่ผลิตฮอร์โมน HCG ได้- มีเนื้องอกของต่อมใต้สมอง หรือภายในช่องทรวงอก ชนิดที่ผลิตฮอร์โมน HCG ได้- การใช้ยาบางชนิด เช่น diazepam, alprazolam, clozapine, chlopromazine, phenobarbital, bromocriptine, flurosemide, methadone เป็นต้นดังนั้น หากไม่ได้ทานยาดังกล่าว และไม่ได้มีอาการผิดปกติทางร่างกายอื่นๆ ก็ไม่น่าเกิดจากสาเหตุดังกล่าวไปค่ะ